
Наредба за изменение и допълнение на






                                               Н А Р Е Д Б А  №29



ЗА ОБЕМА НА ЖИВОТНОВЪДНАТА ДЕЙНОСТ И МЕСТАТА ЗА ОТГЛЕЖДАНЕ
НА СЕЛСКОСТОПАНСКИ ЖИВОТНИ НА ТЕРИТОРИЯТА
НА ОБЩИНА ЗЛАТОГРАД


Приета с Решение № З 179 от 21.10.2020 г. на Общински съвет Златоград, влиза в сила от 27.10.2020г., изменена с Решение ……………………………………

 ___________ 2020  ___________    



РАЗДЕЛ І
ОБЩИ ПОЛОЖЕНИЯ

Чл. 1(1)Тази Наредба урежда обема на животновъдната дейност и местата за отглеждане
на селскостопански животни на територията на община Златоград.
	1. В жилищните зони в границите на регулация на населените места на територията на община Златоград е позволено отглеждането на селскостопански животни само за лични нужди.
            2.Отглеждането на селскостопански животни за стопански цели на територията на община Златоград се допуска извън жилищните територии на населените места.
	3.Наредбата не се отнася за отглеждане на животни компаньони, пчелни семейства и лицензирани приюти за безстопанствени животни.
	
Чл. 2 Наредбата регламентира реда и условията за отглеждане на селскостопански животни на територията на община Златоград, както и взаимоотношенията между общинската администрация, Българска агенция по безопасност на храните  и собствениците на животни.

РАЗДЕЛ ІІ
ПРАВА И ЗАДЪЛЖЕНИЯ НА КМЕТА НА ОБЩИНА ЗЛАТОГРАД
И КМЕТОВЕТЕ НА НАСЕЛЕНИТЕ МЕСТА
Чл. 3 Кметът на Общината, кметът на населеното място или упълномощени от тях
длъжностни лица,  са длъжни да :
1.Съдействат за организиране на изпълнението на мерките за профилактика, ограничаване  и  ликвидиране на болестите по животните.
2. Организират изпълнението на разпоредените от Централния епизоотичен съвет и от комисиите по член 128 ал.1 от Закона за ветеринарно медицинската дейност, мерки за ограничаване и ликвидиране на болестите по животните.
3.Съдействат за организиране на периодични обучения или информационни срещи на собственици или ползватели на животновъдни обекти, свързани с профилактика, ограничаване и ликвидиране на болести по животните  и  зоонози.
4.Районират пасищата и водопоите в зависимост от епизоотичната обстановка, а при необходимост –забраняват използването им.
5.Предприемат мерки за недопускане на животни до контейнерите и площадките за за депониране на отпадъци.
6.Организират и предприемат действия за събиране и обезвреждане на умрелите безстопанствени животни съгласно регламент/ЕО/1069/2009.
7.Организират определянето на терен за загробването на труповете на животни и предприемат действия за събиране и унищожаване на странични животински  продукти.
8.Предприемат мерки за недопускане използването на пасища и водопои от неидентифицирани животни.
9.Предприемат мерки за недопускане на свободното движение на животни по улиците на населените места.
   	10.Организират ежегодно в срок до 20 октомври,  извършването на инвентаризация на животните  в животновъдните обекти-лични стопанства.

Чл.4 Кметът на Общината, кметовете на населените места или упълномощени от тях
длъжностни лица осъществяват контрол на дейностите по поддържане и управление на
санитарно- хигиенното състояние в населените места, местоположението и изграждането на 
стопанства за лични нужди и спазване изискванията на настоящата наредба.
РАЗДЕЛ ІІІ
ПРАВА И ЗАДЪЛЖЕНИЯ НА ФИЗИЧЕСКИТЕ
И ЮРИДИЧЕСКИ ЛИЦА
Чл.5 (1) Физическите и юридическите лица в населените места имат право да отглеждат селскостопански животни при спазване на действащото законодателство на Република България  и условията регламентирани в тази наредба :
1. Да изграждат лични стопанства в рамките на допустимия брой животни, съгласно Приложение№1 към настоящата наредба.;
2. Да отглеждат животни за лични нужди, съгласно разпоредбите на действащото законодателство на Република България – Закон за ветеринарномедицинската дейност и Наредба № 44 за ветеринарномедицинските изисквания към животновъдните обекти на МЗХГ, Закон за защита на животните,  Закон за хуманно отношение към животните, както  и условията регламентирани в  настоящата Наредба.

Чл.6 (1) Физическите и юридическите лица в населените места на територията на Община
Златоград са длъжни да:
1.Изграждат лични стопанства в съответствие със Закона за устройство на територията.
2.Спазват определения брой за отглеждане на животни за лични нужди, съгласно Приложение №1 към настоящата наредба, както и условията за промишлено отглеждане на животни на територията на община Златоград.
            3.Предотвратяват и ограничават замърсяването на околната среда, следствие отглеждането на животни;
4. Да спазват всички законови и подзаконови изисквания в тази област, включително
и разпоредбите на настоящата наредба.

Чл. 7 (1) Собствениците на селскостопански животни осигуряват обособено място  в своя имот за временно съхранение на оборската тор, като площадката за съхранение е на минимум 10 м отстояние от жилищни сгради и при спазване на нормите на действащото законодателство.  Торта се изнася редовно, като не се допуска складирането на големи количества и обеми.

Чл.8 (1) Площадките, на които ще се съхранява оборски тор и отпадъчните води от животновъдния обект, не трябва да създават възможности за отделяне на отровни и вредни емисии в атмосферния въздух, и проникване на същите в почвата и в подпочвените води.

Чл.9 (1) Стопаните са длъжни да се грижат за здравето на животните си, да ги предпазват от болка и страдание, да не ги изоставят и да ги отглеждат така, че да бъдат спазени всички условия за хуманно отношение към животните, условията на Закон за защита на животните и Закона за ветеринарно медицинската дейност.

Чл.10 (1) Домакинствата, които отглеждат селскостопански животни в личните си стопанства са длъжни да се съобразяват с инфраструктурата на района, да изпълняват зоохигиените, ветеринарно-санитарните и санитарно-хигиенните изисквания, изискванията
на ЗУТ и всички други нормативни документи, уреждащи тази дейност.

РАЗДЕЛ ІV
ОРГАНИЗАЦИЯ И КОНТРОЛ НА ДЕЙНОСТИТЕ ПРИ ОТГЛЕЖДАНЕ
НА СЕЛСКОСТОПАНСКИ ЖИВОТНИ ЗА ЛИЧНИ НУЖДИ

Чл.11 При изграждане или реконструкция на сгради за отглеждане на животни в лични
стопанства в регулацията на населените места, да се осигуряват следните условия:
1. Отстоянията до регулационните граници на стопанските сгради да са съгласно условията от ЗУТ. Посочените отстояния могат да бъдат намалени, при представяне на писмено съгласие от съседите;
2. Да има изградени водонепроницаеми подове и стени, позволяващи лесно почистване и дезинфекция;
3. Площта за отглеждане на едно животно да е съгласно изискванията на нормативните документи за защита и хуманно отношение към селскостопанските животни.
4.  Да има обособено помещение  и пространство за съхраняване на фуражите;
5. Местоположението и вида на стопанските сгради за отглеждане на животни и птици за лични нужди в урегулирани поземлени имоти се определят и съгласуват съобразно ЗУТ.
6. Заустването на отпадъчните води в канализационната мрежа или в утаечни шахти,
да става при спазване на Законовите и подзаконовите изискванията в тази област.

Чл.12 (1) В строителните граници (урегулирани имоти) на територията на община Златоград се разрешава отглеждането на животни за лични нужди в обем, определен в Приложение № 1 към настоящата Наредба.
(2) Отглеждането на повече животни се извършва по реда и условията на раздел V от настоящата наредба.
(3) Направените замърсявания при прехода на животни по обществени терени, тротоари и  или улици в населеното място, незабавно се почистват със собствени средства от собственика на животните.

Чл.13 (1) Всяко лично стопанство трябва да има:
1. Регистрация /номер на животновъден обект/ по реда на ЗВД;
2. Сключен договор с ветеринарен лекар за извършване на мероприятия, предвидени
в държавната профилактична програма;
 	3. Ветеринарномедицински  дневник за вписване на всички проведени лечебно-профилактични мероприятия;
4. Регистър на животните в животновъдния обект, в който се вписват новородените,
закланите, умрелите, продадените и придобитите животни.
4.1 За всяко ново закупено и новородено животно, личните стопани уведомяват обслужващия ги ветеринарен лекар в срок от 3 дни.
 	4.2 най –малко 24 часа преди транспортирането,промяна на собствеността или клане за лична консумация да уведомяват обслужващия ги ветеринарен лекар.
.
Чл.14 (1) Животинските трупове, продукти и отпадъци от животински произход се събират, транспортират, съхраняват, обработват, преработват или обезвреждат, по начин, който гарантира пълна безопасност за здравето на хората и животните и опазване на околната среда, съгласно нормативните изисквания.

Чл.15 (1)Транспортирането /придвижването/на животни от един  до друг ЖО/животновъден обект/ се разрешава само след официална идентификация на животните и ветеринарно медицинско свидетелство , а за едрите преживни и еднокопитни животни и с ветеринарно медицински паспорт.
.
Чл.16 (1) Забранява се:
1. Изхвърляне на отпадъци от животновъдството на неразрешени за това места;
2. Пускането  на животни извън животновъдния обект без придружител/собственик или гледач/,освен когато животните се намират в оградени пасища;
3.Замърсяване на терени и улици за обществено ползване с отпадъци от животните(фекалии).
4. Пасищно отглеждане на свине.
5. Пашата на селскостопански животни на територията на паркове, градини, учебни , културни и здравни заведения, сметища, сервитута на пътищата, допълнително забранени територии за паша с разпореждане на местните административни органи, както и безстопанственото им пускане в границите на населеното място;
6. Клане на животни в личните стопанства за търговия и снабдяване на обществените заведения;
7. Клането на животни за собствени нужди на домакинствата на уличните платна, тротоари, зелени площи и др. места за обществено ползване.
8.Изхвърлянето на трупове и странични животински продукти на умрели животни в контейнерите и кофите за смет, както и нерегламентирани за тази цел места;


РАЗДЕЛ V
ОРГАНИЗАЦИЯ И КОНТРОЛ НА ДЕЙНОСТИТЕ ПРИ ОТГЛЕЖДАНЕ
НА СЕЛСКОСТОПАНСКИ ЖИВОТНИ В ЖИВОТНОВЪДНИ ОБЕКТИ
ЗА ПРОМИШЛЕНО ОТГЛЕЖДАНЕ

Чл.17 (1) Забранено е отглеждането на животни, надвишаваща определения обем по Приложение № 1 към наредбата в строителните граници на населените места в територията на община Златоград, освен ако в закон, подзаконови актове от тази област и/или в настоящата наредба не е предвидено друго.
(2) Промишлено отглеждане на селскостопански животни в строителните граници на населените места в община Златоград се допуска в стопански постройки и сгради, изградени по реда и при условията на Закона за устройство на територията с предназначение за животновъдни обекти и при наличието на писмено съгласие на всички собственици на съседните имоти.
(3) Когато съседен имот е общинска собственост е необходимо писмено съгласие от кмета на населеното място.
(4) Кметът на населеното място може да издаде писменото съгласие по ал. 2 или мотивирано да откаже.
(5) Кметът на населеното място не може да издаде писменото съгласие по ал. 2, ако липсва
съгласие на всички собственици на съседни урегулирани поземлени имоти или ако имотът по ал. 2 е в процес на отдаване под наем или в процес на разпореждане.
(6) Писмено съгласие на собственици на съседните имоти не е необходимо за промишлено
отглеждане на животни в сгради и постройки на бившите трудово кооперативни земеделски стопанства, в случай, че сградите и постройките, в които се отглеждат животните са с предназначение за отглеждане на животни или представляват търпими строежи по смисъла на Закона за устройство на територията.
(7) Извън строителните граници се разрешава отглеждането на всички видове животни с разрешение на административните органи /Община, РЗИ, БАБХ, РИОСВ, БД /и при изпълнение на съответните разпоредби по ЗУТ, ЗОЗЗ, ЗООС, ЗВ. Писмено съгласие на собствениците на съседни имоти не е необходимо.

Чл.18 (1) Животновъдните обекти с промишлен характер трябва да бъдат регистрирани съгласно ЗВД.
(2) На селскостопанските животни, отглеждани в обектите се осигуряват помещения с подходящо оборудване, съобразено с техния вид, порода, възраст и подходяща жизнена среда и да отговарят на изискванията на Наредба № 44 от 20.04.2006 година за ветеринарномедицинските изисквания към животновъдните обекти на МЗХГ .
(3) Теренът за изграждане на животновъдни обекти да бъде избран и да отговаря на условията на чл.3 от Наредба № 44 от 20.04.2006 г. за ветеринарномедицинските изисквания към животновъдните обекти на МЗХГ .
(4) Помещенията за отглеждане на свине и оборудването в тях трябва да отговарят на изискванията по чл. 2 от Наредба № 21 от 14.12.2005 г. за минималните изисквания за
защита и хуманно отношение при отглеждане на свине на МЗХГ .
(5) При промишлено отглеждане на селскостопански животни в извън урбанизираните територии се изграждат необходимите пречиствателни съоръжения и се съблюдават изискванията на ЗООС.

Чл.19 (1) Собствениците на животновъдните стопанства провеждат дезинфекционни и дератизационни мероприятия.

Чл.20. (1) При необходимост от издаване на становище, собствениците или ползвателите
на животновъдни обекти подават заявление до кмета на община, в което се посочва броя
на животните, които ще се отглеждат, и прилагат всички приложения, съгласно чл. 20 от
наредбата, ако има такива.
(2) Кметът на общината издава становище с предложение за регистрация или отказ.
(3) В случай, че заявлението не отговаря на условията по ал. 1, на заявителя се предоставя
срок до 7 дни да отстрани допуснатите нередности.
(4) В случай, че нередностите не бъдат отстранени в указания срок и /или заявлението не отговаря на изискванията на настоящата наредба, кметът на общината издава становище с отказ за регистрация
РАЗДЕЛ VІ
АДМИНИСТРАТИВНО-НАКАЗАТЕЛНИ РАЗПОРЕДБИ

Чл. 21 (1) За извършени нарушения по тази Наредба на физическите лица се налага административно наказание „глоба”, в размер от 50 лева/ 25,56 евро до 1000 лева/ 511,30 евро, а на едноличните търговци и юридическите лица имуществена санкция, в размер от  100 лева/ 51,13 евро до 5000 лева/ 2556,50 евро.
(2) Който в срок не изпълни предписания за отстраняване на констатираните нередности,
се наказва с глоба в размер на предвиденото за съответното нарушение, заради което е
издадено предписанието.

Чл. 22 (1) Нарушенията  по тази Наредбата се установяват от длъжностни лица, определени от  кметът на Община Златоград.
 (2)Длъжностните лица  извършват проверки по постъпили молби, жалби и сигнали за нарушения на наредбата, подадени от държавни органи, физически и юридически лица, като анонимни сигнали не се проверяват.

(3) В изпълнение на своите правомощия длъжностните лица дават предписания за отстраняване на констатираните нередности, като определят срок за отстраняването им. Предписания за едно и също нарушения се издават еднократно.

Чл. 23 Установяването на нарушенията, издаването, обжалването и изпълнението на
наказателните постановления се извършват по реда на Закона за административните
нарушения и наказания.
ДОПЪЛНИТЕЛНИ РАЗПОРЕДБИ

§ 1 По смисъла на тази Наредба:
1. „Отглеждане за лични нужди” е отглеждането на селскостопански животни в обем, съгласно приложение № 1 към настоящата наредба;
2. „Промишлено отглеждане” е отглеждането на селскостопански животни в обем, надвишаващ обема, съгласно Приложение № 1 към настоящата наредба;
3. "Селскостопански животни" са тези по смисъла на § 1, т. 24 от допълнителните
разпоредби на Закона за животновъдството.
4. „Животновъден обект" е всяко териториално обособено място, на което се отглеждат
селскостопански животни.
5. „Лично стопанство" е животновъден обект, в който се отглеждат животни с цел добив
на суровини и храни за лична консумация, съгласно Приложение № 1
6. "Зоохигиени изисквания" са изисквания за опазване здравето на животните и
гарантиране на тяхното благосъстояние чрез създаване на условия за отглеждане и
хранене, съответстващи на техните физиологични нужди.
7. "Животновъден обект с промишлен характер" е обект, в който се отглеждат животни
над определеният брой, посочен в Приложение № 1.

ЗАКЛЮЧИТЕЛНИ РАЗПОРЕДБИ

§1.Настоящата наредба е приета на основание чл.133, ал.1 от Закона за ветеринарномедицинската дейност.
§2. Наредбата е приета с Решение № З 179, протокол № 18 от 21.10.2020 г. на Общински съвет Златоград.
§3.Настоящата наредба влиза в сила 3 три дни след публикуването й на официалната интернет страница на Община Златоград.

[bookmark: _GoBack]ПРЕХОДНИ РАЗПОРЕДБИ към Наредба за изменение и допълнение на Наредба № 29 за определяне обема на животновъдната дейност и местата за отглеждане на селскостопански животни на територията на Община Златоград, приета с Решение № З 179, протокол № 18 от 21.10.2020 г. на Общински съвет Златоград (в сила от 27.10.2020г.), изменена с Решение …………………………………………………………………на Общински съвет Златоград.
§ 2. Настоящата наредба влиза в сила, считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС





ПРИЛОЖЕНИЕ №1
Към  Наредба за определяне обема на животновъдната дейност и местата за отглеждане на селскостопански животни на територията на Община Златоград
-Максимален допустим брой селскостопански животни,  които могат да се отглеждат за лични нужди в  жилищните зони в границите на регулация на населените места,  по видове съгласно нормативните изисквания по Наредба №44 към Закона за ветеринарномедицинската дейност са, както следва: 
	
	
№
	
Селскостопански животни
(за лични нужди)


	1
	2 бр./ ЕПЖ/- едри преживни животни и приплодните им до 12-месечна възраст

	2
	10бр./ДПЖ/-дребни преживни с приплодните им до 9-месечна възраст

	3
	3 бр. прасета за угояване, различни от свине майки и некастрирани нерези

	4
	2бр. еднокопитни и приплодните им до 12-месечна възраст

	5
	10бр. възрастни зайци с приплодите им, но не повече от 100бр. общо

	6
	50 бр .възрастни птици независимо от вида 

	7
	100бр.бройлери или подрастващи птици независимо от вида






